**Együttműködési Megállapodás**

1. **sz. módosítása**

**(tervezet)**

amely létrejött egyrészről

**Budaörs Város Önkormányzata** (Törzskönyvi nyilvántartási szám / PIR azonosító: 730105, adószám: 15730105-2-13, székhely: Budaörs, Szabadság út 134, 2040, képviseli: Wittinghoff Tamás polgármester),

(a továbbiakban: **Önkormányzat**)

valamint

a **Vivien Solutions Kft.** (cégjegyzékszám: 01-09-340013, adószám: 26701062-2-41, székhely: 1054 Budapest, Báthory utca 20. II. em.2., önállóan képviseli: David Brian Blunck ügyvezető)

(a továbbiakban: **Vivien Kft.**, Vivien Kft. és Önkormányzat a továbbiakban külön-külön: **Fél**, együttesen: Felek)

között alulírott napon és helyen az alábbiak szerint.

1. **Előzmények**

Az Önkormányzat és a Vivien Solutions Kft.-t között 2019. október 18-án Együttműködési Megállapodás jött létre Virtuális Ügyfélszolgálat projekt pilot programjának megvalósítása érdekében, a Képviselő-testület 144/2019.(IX.18.) ÖKT sz. határozata alapján.

**2. A módosítás tárgya**

1. Felek az eredeti együttműködési megállapodás 3. pontjában foglalt **a Felek jogai és kötelezettségei** részt az alábbiak szerint módosítják:

**Általános rendelkezések**

* 1. Az együttműködés során a Felek az üzleti titoktartási szabályok betartásával kötelesek együttműködni. Ennek kölcsönösen elfogadott tartalmát, jogi és operatív értelmezési kereteit, részletes szabályait a Felek által kötött külön megállapodás (a továbbiakban: **Titoktartási megállapodás**) tartalmazza, amely a jelen Megállapodás elválaszthatatlan mellékletét képezi.
	2. Jelen Megállapodás aláírásával Felek hozzájárulnak, hogy harmadik személyek felé egymásra, mint partnerre hivatkozhatnak.
	3. A Felek kijelentik, hogy a Projekt megvalósítása során rendszeresen információt cserélnek egymással az esetleges tapasztalatokról, továbbá kijelentik, hogy a Projektben a legjobb tudásuknak megfelelően közreműködnek.
	4. A Felek kötelesek a jelen Megállapodásban tekintetében a másik Felet minden olyan körülményről haladéktalanul tájékoztatni, amely a Projekt határidőben történő elvégzését veszélyezteti vagy gátolja. Amennyiben a Fél a fenti tájékoztatási kötelezettségének nem tesz eleget, a tájékoztatás elmulasztásából eredő kárért jelen Megállapodásban foglaltak szerint felel.
	5. A Felek vállalják, hogy tevékenységük során óvják a másik Fél jó hírnevét, tevékenységük, kapcsolataik során tartózkodnak minden olyan magatartástól, amely a másik Fél jó hírnevének csorbításával járna.

A Felek rögzítik, hogy a Szerződés tárgyát képező együttműködéssel kapcsolatos bármilyen jellegű reklámtevékenység kifejtése, így különösen valamelyik Fél nevének, logójának, szolgáltatásainak bármilyen jellegű reklámanyagban, hirdetésben, szórólapon, bármilyen célú és formájú használata vagy nyilvánosságra hozatala kizárólag a másik Fél előzetes írásbeli hozzájárulásával történhet.

**A Vivien Kft. jogai és kötelezettségei**

1. a pilot kiépítése,
2. eszközök biztosítása,
3. a megvalósításhoz szükséges internet hálózat kiépítése és biztosítása,
4. a pilot üzemeltetése,
5. az ügyfél végpontokon segítők biztosítása

**Az Önkormányzat jogai és kötelezettségei**

1. a pilot megvalósításához szükséges helyszínek biztosítása
2. **Budaörsi Polgármesteri Hivatal, Jegyzői Iroda és Polgármesteri Kabinet ügyintéző végponti állomás** (Segít a hivatal! helyszín)
3. **Kamaraerdei Közösségi Ház, 2040 Budaörs, Kismartoni u. 45**, orvosi rendelő folyosó
4. **Telekuckó, 2040 Budaörs, Templom tér 15.**
5. „Segít a hivatal” önkormányzati projekt keretében ügyintéző(k) biztosítása. Az ügyintézők rendelkezésre állásának pontos napjait, időtartamát Felek előzetesen egyeztetik.
6. lehetővé teszi, hogy előzetes egyeztetés mellett, a Vivien a pilot

programot jövőbeni ügyfeleinek megmutassa

1. Felek az eredeti együttműködési megállapodás 5. pontjában foglalt **a Projekt időtartama** részt az alábbiak szerint módosítják:

A projekt kezdési időpontja: Az Együttműködési Megállapodás hatályba lépésének dátuma

A projekt befejezés időpontja: 2021. szeptember 30.

1. Felek az eredeti együttműködési megállapodás 10. pontjában foglalt **a Megállapodás hatálya: időtartam, módosítás és megszüntetés részt** az alábbiak szerint módosítják:

Jelen Megállapodás a Felek általi kölcsönös aláírás napján lép hatályba és a projekt befejezés időpontjáig: 2021. szeptember 30-ig szól. A Megállapodás időbeli hatálya a Felek által közösen, írásban meghosszabbítható.

A jelen Megállapodás kizárólag a Felek kölcsönös megegyezése esetén írásban módosítható.

Bármelyik Fél jogosult a jelen Megállapodást 14 napos felmondási határidő mellett indokolás nélkül felmondani. A felmondást írásban kell tértivevényes levél útján közölni.

Amennyiben bármelyik Fél a Megállapodásból eredő valamely lényeges kötelezettségét súlyosan megszegi, és – amennyiben a szerződésszegés következményei elháríthatóak – azt a másik Fél írásbeli felszólítására sem orvosolja a felszólításban a másik Fél által tűzött ésszerű és megfelelő, minimum 15 napos határidőn belül, a felszólítást küldő Fél a Megállapodást azonnali hatállyal megszüntetheti.

**3.**  **Egyéb rendelkezések**

A megállapodás egyéb pontjai változatlan tartalommal továbbra is hatályosak maradnak.

Felek jelen módosítást elolvasták, megértették, mint akaratukkal mindenben megegyezőt erre jogosult képviselők útján saját kezűleg cégszerűen jóváhagyólag aláírták.

Jelen megállapodás módosítás 3 darab eredeti egymással mindenben megegyező példányban készült, melyből 2 darab eredeti példány az Önkormányzatot, 1 darab eredeti példány a Vivien Kft-t illeti.

Budaörs 2020. ………………….. Budapest, 2020. ………………………

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Budaörs Város Önkormányzata** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Vivien Solutions Kft.** |